2. ΝΟΜΟΣ 6156 της 11/21 Ιουν. 1934 (ΦΕΚ Α΄ 196) Περί συμπληρώσεως του Νόμ. 4697 της 10/13 Μαΐου 1930 περί συστάσεως βιβλίου διεκδικήσεων. Άρθρ.1.-Αι διατάξεις των άρθρ. 1, 5, 6, 7, 8 και 9 του Νόμ. 4697 περί συστάσεως βιβλίων διεκδικήσεων εφαρμόζονται εφεξής και επί πάσης ανταγωγής εχούσης είδος και αντικείμενον εκ των εν άρθρ. 1 του ρηθέντος Νόμου καθοριζομένων. Η καταχώρησις της ανταγωγής ενεργείται εν τω ήδη τηρουμένω βιβλίω διεκδικήσεων το βραδύτερον δύο πλήρεις ημέρας προ της δικασίμου καθ’ ην το πρώτον η ανταγωγή εισάγεται προς συζήτησιν εις το δικαστήριον, επί τη προσαγωγή εις τον αρμόδιον υποθηκοφύλακα βεβαιώσεως εφ’ απλού του γραμματέως του αρμοδίου δικαστηρίου, πιστοποιούσης την παρ’ αυτώ κατάθεσιν εγγράφων προτάσεων την καταχωριστέαν ανταγωγήν και περιεχούσης πλην της χρονολογίας των προτάσεων και της παρά τω γραμματεί καταθέσεως αυτών, και περίληψιν της ανταγωγής διαλαμβάνουσαν τα ονόματα και τη κατοικίαν των διαδίκων, το δικαστήριον ου ενώπιον ασκείται η ανταγωγή, το νομικόν είδος ταύτης, και το αντικείμενον αυτής κατ’ είδος, θέσιν, έκτασιν, και όρια. ΄Αρθρ.2.-Το άρθρ. 4 του Νόμ. 4697 εφαρμόζεται και επί ελλιπούς καταχωρίσεως ανταγωγών αλλ’ ως καταχωριστέα στοιχεία, η παράλειψις της αναγραφής των οποίων συνεπάγεται τας συνεπείας του άρθρου τούτου, θεωρούνται μόνα τα εν τω δευτέρω εδαφίω του άρθρ. 1 του παρόντος Νόμου καθοριζόμενα. Η εξάμηνος προθεσμία του  άρθρ. 7 του Νόμ. 4697 άρχεται, ως προς τας ήδη εκκρεμείς ανταγωγάς, από της ενάρξεως της ισχύος του παρόντος Νόμου. Άρθρ.3.-Η ισχύς του παρόντος Νόμου άρχεται από της εν τη Εφημερίδι της Κυβερνήσεως δημοσιεύσεως αυτού. Η ισχύς των ανωτέρω διατάξεων δέον να εξετασθή εν συνδυασμώ προς το άρθρ. 223 Κώδ. Πολιτ. Δικον. και το άρθρ. 1 εδάφ. ε΄ του Εισαγωγικού Νόμου.  